Peppertre

Peppertre (Schinus molle) er en eviggrønn busk eller tre i sumakfamilien.

Det blir opptil 15 m høyt med smale, hengende greiner. Bladene er finnete med 7–13 par linjeformete småblad. De små, hvite, femtallige blomstene sitter mange sammen i endestilte blomsterstander. Frukten er rosa, rund og 6–7 mm stor.

Peppertreet vokser vilt i Rio Grande do Sul i Brasil og i Uruguay, Bolivia, Peru og nordlige Argentina. Det er vanlig plantet i subtropiske land både som prydplante og for fruktene som kalles rosépepper og brukes som krydder. Peppertre er forvillet og naturalisert i middelhavslandene, sørlige USA, Sør-Afrika og Australia.

En slektning, brasiliansk peppertre (Schinus terebinthifolia), blir også dyrket. Disse trærne er ikke nært beslektet med den egentlige pepperplanten, som tilhører pepperfamilien.

 Litteratur 





 Eksterne lenker 


Kategori:Sumakfamilien
Kategori:Krydder